ร้านชื่อดังย่านโซโห New York ซึ่งก็ร่ำๆอยากมาทานนานมากๆแล้ว วันนั้นเห็นที่Embassy ก็มี เลยหาโอกาสมาทาน 
ตอนเข้ามาในร้านตื่นตาตื่นใจมากค่ะ ออกตัวก่อนเลยว่า ไม่เคยไปที่สาขาอื่น เพิ่งมาสาขานี้ครั้งแรก กิตติศัพท์เรื่องกาแฟ Sandwich และขนมขึ้นชื่อมาก 

ตอนเราเข้าไปนั่งที่สาขานี้มีโต๊ะอยู่ไม่เยอะมาก และคนก็นั่งไม่กี่โต๊ะ เราก็เดินเข้าไปเก้ๆกังๆ ที่หน้าเคาเตอร์เล็กๆ เพราะป้าย Please wait to be seat ยืนอยู่นานก็ไม่มีคนสนใจ ก็เลยตัดสินใจไปนั่งเลย ไม่ได้นั่งหลบมุม หลังเสาหรืออะไรทั้งสิ้น นั่งไปซักพักก็ยังไม่มีใครเห็นเราอยู่ดี เลยเดินออกไปที่ตู้ของคาว และถามว่าจะสั่งอาหารค่ะ ทางพนักงานที่ดูแลที่ตู้บอกว่า สั่งจากที่โต๊ะได้เลย เราก็งงๆ เดินกลับมานั่ง ก็ยังไม่มีใครสนใจ จนคนเริ่มเยอะขึ้น และโต๊ะอื่นก็ได้สั่งอาหารไปแล้ว จนหน้าเราคงเริ่มฉุนมากแล้ว พนักงานที่อยู่ที่ตู้ก็สะกิดให้พนักงานต้อนรับเอาเมนูมาให้ 
พนักงานรับเมนูก็ยิ้มแย้มดี แนะนำอาหาร เราก็สั่ง Cobb Salad/ Salmon Teriyaki และน้ำดื่ม ซึ่งทางพนักงานก็ถามค่ะว่าเอาแบบSparkling หรือแบบStill เราก็บอกว่าเอาแบบStill 

ซักพัก Cobb Salad (110) ก็มาค่ะ รสชาติดีนะคะ สดชื่นดี แต่ทานไปนานๆ น้ำสลัดมันเข้มข้นมากจนคำหลังๆต้องเอาส้อมโกยผักขึ้นมาพักก่อน 

Salmon Teriyaki (220!!) จานนี้มาแบบโล้นๆ ไม่มีPresentationอะไรทั้งสิ้น ไม่มีผักมาด้วย ปลาชิ้น ซอสราด จบ..ความเห็นส่วนตัวถ้าราคาขนาดนี้ ต้องมีอะไรบ้างหรือเปล่า มันดูไม่โปรอย่างรุนแรง 
รสชาติ เนื้อปลา นุ่มดีค่ะ  ซอสก็ใช้ได้ค่ะ แต่Presentationไม่ไหวจริงๆ 

....และน้ำเปล่าก็ไม่มา แล้วเราก็ไม่ตามด้วย ไม่พอใจจริงๆ... 

หลังทานเสร็จ เราก็สั่ง ลาเต้ร้อน และ ชาเขียวถั่วแดง มาพร้อมกับLemon Meringue pie กาแฟอร่อยค่ะ นุ่มและหอม ส่วนเลมอนพายก็อร่อย เปรี้ยวหวานกำลังดี เนื้อพายกรอบอร่อย ส่วนชาเขียว Green Tea Red Bean Latte สั่งมา เราก็พยายามทานแล้ว คนแล้ว เลยเรียกพนักงานมาถามว่า Red Bean มันอยู่ตรงไหน ก็ได้รับคำตอบว่าเป็นRed Bean Syrup??!  อ้าววว...เลยกินอีก ก็ยังไม่เก็ตอยู่ดี แต่ที่เจอเต็มๆก็คือผงชาเขียวมันเกาะเป็นก้อนๆค่ะ เป็นแม็ดๆเลย แล้วก็ขมมากๆ 

ตอนคิดเงินก็กะไว้อยู่แล้วว่าต้องมีเมนูน้ำเปล่า ก็เลยบอกน้องเค้าไปว่า มันไม่มาค่ะ เค้าก็รีบขอโทษขอโพยและลดค่าน้ำเปล่าไป สนนราคามื้อนี้700 บาทถ้วน นอกจากกาแฟแสนอร่อยและพายเลมอนแล้ว อย่างอื่นไม่น่าจดจำเลย 

คราวหน้าถ้าจะทาน จะไปลองที่สาขาใหญ่ที่ตึกมหานครค่ะ สาขานี้คงไม่มาอีกแล้ว 

